CELEX: 62015CN0001
Language: hu
Date: 2015-01-06 00:00:00
Title: C-1/15. sz. ügy: 2015. január 6-án benyújtott kereset – Európai Bizottság kontra Osztrák Köztársaság

2.3.2015   
            
            
               HU
            
            
               Az Európai Unió Hivatalos Lapja
            
            
               C 73/19
            
         
      2015. január 6-án benyújtott kereset – Európai Bizottság kontra Osztrák Köztársaság
      (C-1/15. sz. ügy)
      (2015/C 073/26)
      Az eljárás nyelve: német
      
         Felek
      
      
         Felperes: Európai Bizottság (képviselők: F. Erlbacher és A. Aresu meghatalmazottak)
      
         Alperes: Osztrák Köztársaság
      
         Kereseti kérelmek
      
      A felperes azt kéri, hogy a Bíróság
      
                  —
               
               
                  állapítsa meg, hogy az Osztrák Köztársaság, mivel elfogadta és hatályban tartotta az Ausztriában történő letelepedésről és tartózkodásról szóló szövetségi törvény 14a. cikkével, 14b. cikkével, valamint 21. cikkének (1) bekezdésével és 21a. cikkével összefüggésben értelmezett 1. cikke (2) bekezdésének első sorát, 2. cikke (1) bekezdésének kilencedik sorát, 10. cikke (3) bekezdésének negyedik sorát és 14. cikkét, nem teljesített a kiegészítő jegyzőkönyv (1) 41. cikkének (1) bekezdéséből és az 1/80 határozat 13. cikkéből eredő kötelezettségeit;
               
            
                  —
               
               
                  az Osztrák Köztársaságot kötelezze az eljárás költségeinek viselésére.
               
            
         Jogalapok és fontosabb érvek
      
      Az Ausztriában történő letelepedésről és tartózkodásról szóló szövetségi törvény egyes rendelkezései nem egyeztethetők össze az uniós joggal a török állampolgárokat érintő részükben. Különösen az alábbiakról van szó:
      
                  —
               
               
                  a kérelmező azon kötelezettsége, hogy a szövetségi területre való beutazás iránti kérelmeket elsőként az illetékes külföldi képviseleti hatósághoz nyújtsa be, és a határozatot külföldön várja be;
               
            
                  —
               
               
                  annak meghatározása, hogy a családegyesítés címén való tartózkodási engedély iránti kérelmet csak a 21. életévét betöltött személy terjeszthet elő;
               
            
                  —
               
               
                  a tartózkodási engedély megadása iránti első kérelem esetén a német nyelvtudás igazolása, valamint egy „Integrationsvereinbarung” (beilleszkedés igazolása) benyújtása.
               
            Az Osztrák Köztársaság azon kifogása, hogy Bundesministerium für Inneres (szövetségi belügyminisztérium) körlevélben utasította a letelepedési és tartózkodási hatóságokat arra, hogy a török állampolgárok kérelmeit az európai joggal összeegyeztethető módon egyenként mérlegelje, nem szüntetheti meg a kiegészítő jegyzőkönyv 41. cikke (1) bekezdéséből és a 1/80 határozat 13. cikkéből eredő kötelezettségek megsértését.
      
         (1)  Az Európai Gazdasági Közösség és Törökország közötti társulást létrehozó megállapodáshoz csatolt, 1970. november 23-i kiegészítő jegyzőkönyv és pénzügyi jegyzőkönyv elfogadásáról, továbbá a hatálybalépésükhöz szükséges intézkedésekről szóló, 1972. december 19-i 2760/72/EGK tanácsi rendelet (HL L 293., 1. o.; magyar nyelvű különkiadás 11. fejezet, 11. kötet, 41. o.).